Document ID: /roh_data/filtered/fineweb-2-filterrobots_roh.jsonl.gz/72795

In studi en il schurnal «Nature Communications» ha fatg las prognosas:
- Dus grads pli chaud muntass in aut ristg per in terz dals territoris da skis en Svizra.
- Quatter grads pli chaud muntass in aut ristg da mancanza da naiv per 99% dals territoris en Svizra.
Cun naiv artifiziala pudess l'effect dal stgaudament dal clima vegnir mitigià, hai num en il studi. Lura fissan anc 4% dals territoris da skis periclitads, tar ina stgaudada da dus grads – e 37% tar ina stgaudada da quatter grads.
Finamira è da restrenscher stgaudada sin 1,5 grads
En la cunvegna da Paris èsi prevesì da restrenscher la stgaudada globala sin 1,5 grads fin il 2100, cumpareglià cun la temperatura globala avant l'industrialisaziun.
Il studi ha intercurì 203 territoris da skis en Svizra. Il focus principal dal studi è dentant stà sin l'effect da territoris da skis sin la stgaudada globala. La stgaudada globala fetschia ch'ils territoris da skis stoppian s'adattar, e ch'els emettian uschia puspè dapli gas da serra che chaschuna la stgaudada dal clima.
En l'entira Europa fissan tar ina stgaudada da dus grads e nagina naiv artifiziala – la mesadad dals territoris pertutgads d'ina auta ristga. In'auta ristga muntass ch'i mancass mintga segund onn la naiv.